Page:Laird o' Drum and The baron o'Leys.pdf/11

 “O waes me, O waes me, George Burnett,

And alas! that ever I saw thee;

For I’m in love, sick, sick in love,

And I kenna weel fat to ca’ thee.”

“Some ca’ me this, some ca’ me that,

Whatever name best befa’s me;

But when I am on bonny Deeside,

The Baron o’ Leys they ca’ me.”

“O well is me now, O Baron o’ Leys,

This day that ever I saw thee;

There’s gentle blood within my sides,

And now I ken fat to ca’ thee.”

“But ye’ll pay down ten thousand crowns

Or marry me the morn;

Else I’ll cause you to be headed or hanged,

For geein me the scorn.”

“My head is a thing I canna well want,

My lady loves me dearly;

So I’ll deal thee gold right liberallie,

For lying ae night sae near thee.

When word had gane to the Lady o’ Leys,

The Baron had gotten a bairn;

She clappit her hands and thus did say,

“I wish he were in my arms!

“O well is me now, O Baron o’ Leys,

For ye hae pleased me sairly;

For frae oor house is banished the reproach,

That disturbed me late and early.”